Forvent minimum en startpris på 14.000-15.000KR for at få en god elcykel. Husk nu, at man skal have et batteri der kan holde en nogenlunde distance, og man vil måske også gerne have noget udstyr.
Derudover så skal man også tænke lidt på fremtiden, når man leder efter elcykler. Tager man eksempelvis en elcykel med et for lille batteri, så holder dette batteri ikke lige så længe over tid, da man helt naturligt vil lade det lille batteri oftere end et større batteri. En af faktorerne i forhold til batteriets levetid er nemlig “opladningscykler”, cellerne har et vist antal opladninger i sig – så i teorien “jo mindre du oplader batteriet, jo længere holder det”.